**Apel pentru selecția participanților**

**în cadrul Proiectului de Mobilitate în domeniul Educației Școlare (Erasmus+)**

Cadrele didactice de la Școala Gimnazială Nr. 113 interesate să participe la mobilitățile din cadrul proiectului KA122, *Competențe esențiale pentru activități digitale,* vor trimite o scrisoare de intenție la adresa [erasmuscompetentedigitale@gmail.com](mailto:erasmuscompetentedigitale@gmail.com) până cel târziu la 9.09.2022, ora 20.00.

Scrisoarea de intenție va fi structurată urmărind criteriile de selecție și va conține imagini cu documentele doveditoare, acolo unde este cazul (fotografie inclusă la criteriul corespunzător). La cererea echipei de selecție, cadrele didactice vor prezenta actele doveditoare în original. Scrisoarea va conține obligatoriu: numele cadrului didactic, specialitatea și mobilitatea la care se dorește participare. Subiectul emailului va menționa țara în care se va desfășura mobilitatea și numele candidatului (ex.Suedia\_Popescu Maria).

Prin trimiterea scrisorii de intenție, cadrele didactice își dau acordul cu privire la prelucrarea datelor de către echipa de selecție și echipa de management și își asumă răspunderea cu privire la veridicitatea informațiilor cuprinse în acest document.

Candidații vor avea în vedere următoarele:

- Toți participanții la mobilități vor realiza următoarele documente: jurnal de mobilitate, raport de activitate, feedback cu privire la activitățile de formare, prezentarea activității de formare, proces-verbal încheiat în urma evenimentului de diseminare, formular de feedback aplicat colegilor care participă la diseminare, min. 5 fișe de activitate.

- Primul eveniment de diseminare se va desfășura în max. 2 săptămâni de la încheierea mobilității.

- Fiecare participant la mobilități va îndruma cel puțin 2 colegi care vor aplica instrumentele digitale și vor completa fișe de activitate.

**Criterii de eligibilitate:**

* profesor titular al școlii cu cel puțin 1/2 normă (predare efectivă la Șc. Gimn. Nr. 113) în anul școlar 2022-2023
* nu a participat la mobilități în cadrul unui proiect KA1 din ian. 2021 până în prezent

**Criterii de selecție:**

1. motivația de a participa la formare – max 10p
2. asumarea responsabilităților cu privire la mobilitate (inclusiv legate de pandemie și restricții) – max. 10p
3. asumarea responsabilităților cu privire la diseminare – max. 10p
4. capacitate de multiplicare, formare și informare

* prof. metodist – 10p
* responsabil arie curriculară – 8p
* responsabil comisie – 6p
* alte roluri – 4p

1. cunoașterea limbii engleze

* studii licență /examen recunoscut internațional (min C1) – 10 p
* cursuri de limba engleză – 7p
* alte situații – 4p

1. implicarea în activitățile premergătoare mobilității

* membru în echipa de management – 10p
* participare la sondajul de documentare pentru proiect – 5p

1. roluri și responsabilități în alte proiecte internaționale

* coordonator – 10p
* membru în echipa de management – 8p
* membru în echipa de implementare – 6p
* membru în echipa de selecție – 4p
* alte roluri – 2p

1. absolvirea altor programe de formare

* 2 cursuri acreditate în ultimii 5 ani (min. 45 credite în total) – 10p
* 2 cursuri cu min. 50 ore formare fiecare în ultimii 5 ani – 6p
* participarea la 5 evenimente de formare în ultimii 5 ani – 5p

1. studii TIC (licență/master) – 10p
2. activitate la catedră în educația STEAM (în conformitate cu politicile UE)

* gimnaziu – 10p
* primar – 5p